stanford-oval/wikipedia huggingface dataset:
มหาภารตะ
บทสรุป

ฝ่ายเการพที่มีกำลังรบ 11 อักเษาหิณี เหลือรอดชีวิตแค่ 4 คน ได้แก่กฤปาจารย์,กฤตวรมัน,อัศวัตถามา และวฤษเกตุ บุตรชายของกรรณะ(พี่น้องเการพไม่มีใครเหลือรอดชีวิตเลย นอกจากเจ้าหญิงทุหศาลา) โอรสของท้าวธฤตราษฎร์องค์เดียวที่รอดชีวิตคือ ยุยุตสุ (เกิดแต่นางกำนัล) ซึ่งย้ายไปอยู่กับฝ่ายปาณฑพก่อนเข้าร่วมสงคราม
ฝ่ายปาณฑพที่มีกำลังรบ 7 อักเษาหิณี เหลือรอดชีวิต 8 คน ได้แก่พี่น้องปาณฑพทั้ง5คน,พระกฤษณะ,ยุยุตสุ และสาตยกีและชนะสงคราม
ตัวละคร > ฝ่ายเการพ

พี่น้องฝ่ายเการพ คือโอรสและธิดาของท้าวธฤตราษฎร์กับนางคานธารีจำนวนทั้งสิ้น 101 องค์ ประกอบไปด้วย ทุรโยธน์ ผุ้เป็นพี่ชายคนโต ทุหศาสัน วิกรรณะ น้องชายอีก 97 คน และน้องสาว 1 คนคือ เจ้าหญิง ทุหศาลา นอกจากนี้ยังมีกรรณะ ผู้เป็นสหายของธุรโยซน์ ซึ่งตั้งตัวเป็นศัตรูกับฝ่ายปาณฑพรวมอยู่ด้วย
คำว่าเการพนี้มีที่มาจากคำว่า กุรุราชวงศ์
กษัตริย์ฝ่ายต่าง ๆ ในเรื่อง

ท้าวภีษมะ โอรสองค์ที่แปดของพระราชาศานตนุ ภายหลังได้สละสิทธิ์การครองราชย์ เป็นผู้ดูแลราชบัลลังก์กุรุสู้ร่วมกับฝ่ายเการพ ภีษมะถือเป็นแบบอย่างของการเสียสละ ความรับผิดชอบ และความอดทน
ท้าวทรุปัท พระราชาแห่งแคว้นปัลจาละ มีโอรสธิดาสามองค์ คือ ศิขัณฑิน ธฤษฏะทยุมัน เทราปที ถูกโทรณาจารย์ฆ่าตาย พ่อตาฝ่ายปาณฑพ
ธฤษฏะทยุมัน โอรสองค์โตของท้าวทุรบท เป็นผู้สังหารโทรณาจารย์ในสงคราม
ศิขัณฑิน ชาติที่แล้วคือเจ้าหญิงอัมพา กลับมาเกิดเป็นหญิง ภายหลังแลกเพศกับอสูร เป็นคนสำคัญที่ช่วยอรชุนสังหารภีษมะ
เทราปตี (อ่านว่า ทะเรา-ปะ-ตี พยางค์หน้าออกเสียง/อะ/ กึ่งมาตรา) ธิดาท้าวทรุปัท ภายหลังเป็นชายาของอรชุนและพี่น้อง
พระกฤษณะ อวตารของพระวิษณุ สหายของอรชุน เป็นผู้ให้การสนับสนุนชี้นำฝ่ายปาณฑพ
พระพลราม อวตารของพระอนันตนาคราช(บังลังก์ของพระวิษณุอันเป็นนาค)  พี่ชายพระกฤษณะ เป็นอาจารย์ของภีมะและทุรโยธน์
โทรณาจารย์ (อ่านว่า โท-ระ-นา-จาน พยางค์หน้าออกเสียง/อะ/ กึ่งมาตรา) พระอาจารย์ของอรชุนและเหล่ากษัตริย์ที่ร่วมรบในสงครามบนทุ่งกุรุเกษตร
ท้าวศัลยะ พี่ชายพระนางมาทรี เป็นลุงของนกุลและสหเทพ ร่วมรบกับฝ่ายเการพ ถูกยุธิษฐิระฆ่าตายในวันสุดท้ายของสงคราม
อัศวัตถามา ลูกชายของพราหมณ์โทรณา สู้ข้างฝ่ายเการพ เป็นผู้โจมตีค่ายปาณฑพยามค่ำคืนหลังสงครามยุติ ฆ่าธฤษฏะทยุมันตายเพื่อล้างแค้นให้บิดา ภายหลังถูกสาปไห้มีชีวิตต่อไปอีกสามพันปีโดยไม่มีใครรัก (ทางฮินดูเชื่อว่าเขายังมีชีวิตอยู่)
กรรณะ โอรสพระนางกุนตี ถูกเลี้ยงโดยสารถี ภายหลังถูกแต่งตั้งไห้เป็นกษัตริย์แห่งแคว้นอังคะ เป็นแม่ทัพฝ่ายเการพหลังจากการตายของโทรณาจารย์ ถูกอรชุนฆ่าตายขณะที่รถม้าของกรรณะติดหล่ม
มหาภารตะในประเทศไทย

ในประเทศไทยมีผลงานเกี่ยวกับมหาภารตะในรูปแบบต่าง ๆ ดังนี้
มหาภารตยุทธ์ แปลและเรียบเรียงจากต้นฉบับของ ฐากูรราเชนทรสิงห์ โดย ร.อ.หลวงบวรบรรณรักษ์ (นิยม รักไทย) พิมพ์ครั้งแรก พ.ศ. 2460
สงครามภารตะคำกลอน แต่งเป็นกลอนสุภาพ โดย พระยาอุปกิตศิลปสาร เนื่องในโอกาสสมโภชพระนครครบ 150 ปี พ.ศ. 2475
มหาภารตะยุทธ เป็นการเล่าเรื่องมหาภารตะโดยสังเขป แบ่งเนื้อหาเป็นบรรพต่าง ๆ ตามเรื่องเดิม เรียบเรียงโดย กรุณา - เรืองอุไร กุศลาศัย
ศึกมหาภารตะ เป็นการเล่าเรื่องมหาภารตะในรูปแบบการ์ตูน ผลงานของอารีเฟน ฮะซานี
เรื่องเล่าจากมหากาพย์มหาภารตะ เป็นหนังสือปกแข็งเรียบเรียงโดย วีระ ธีรภัทร จัดพิมพ์ 4 เล่ม คือ กำเนิดพี่น้องเการพ-ปาณฑพ เหตุแห่งสงครามบนทุ่งกุรุเกษตร สงครามบนทุ่งกุรุเกษตร และ อวสานสงครามบนทุ่งกุรุเกษตร
เรื่องเล่าจากมหากาพย์มหาภารตะ (ซีดี) เป็นการรวบรวมเรื่องมหาภารตะที่ วีระ ธีรภัทร เล่าผ่านทางรายการวิทยุ ปัจจุบันมี 64 แผ่นและยังไม่มีกำหนดทำเพิ่ม ตั้งแต่เริ่มเรื่องจนสงครามจบในวันที่สิบแปด โดยมีการเล่าเรื่องแทรกและเกร็ดต่างๆแทรกอยู่เป็นระยะ
ภควัทคีตา ผลงานแปลของอินทรายุทธ (อัสนี พลจันทร์)
ศรีมัทภควัทคีตา ผลงานแปลของศาสตราจารย์พิเศษ จำนงค์ ทองประเสริฐ ราชบัณฑิต (ร่วมกับศาสตราจารย์ ร.ต.ท. แสง มนวิทูร)
ภควัทคีตา บทเพลงแห่งองค์ภควัน โดย สมภาร พรมทา
พระนลคำหลวง พระราชนิพนธ์ในพระบาทสมเด็จพระมงกุฎเกล้าเจ้าอยู่หัว
พระนลคำฉันท์ พระนิพนธ์ของ น.ม.ส.
อนิรุทธิ์คำฉันท์ วรรณคดีในสมัยสมเด็จพระนารายณ์มหาราช
บทละครเรื่องอุณรุท พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช
สาวิตรี พระราชนิพนธ์ในพระบาทสมเด็จพระมงกุฎเกล้าเจ้าอยู่หัว
กฤษณาสอนน้อง (เป็นคำสอนของนางเทฺราปตีที่ให้แก่ชายาองค์หนึ่งของพระกฤษณะ) พระนิพนธ์ของสมเด็จพระมหาสมณเจ้า กรมพระปรมานุชิตชิโนรส
ศกุนตลา พระราชนิพนธ์ในพระบาทสมเด็จพระมงกุฎเกล้าเจ้าอยู่หัว
แผนผัง

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |  |  | ปฐมกษัตริย์กุรุ | ปฐมกษัตริย์กุรุ | ปฐมกษัตริย์กุรุ | ปฐมกษัตริย์กุรุ | ปฐมกษัตริย์กุรุ | ปฐมกษัตริย์กุรุ |   |   |  |  |  |  |  |  |  |  |
|   |   |   |   |   |   |  |  | ปฐมกษัตริย์กุรุ | ปฐมกษัตริย์กุรุ | ปฐมกษัตริย์กุรุ | ปฐมกษัตริย์กุรุ | ปฐมกษัตริย์กุรุ | ปฐมกษัตริย์กุรุ |   |   |  |  |  |  |  |  |  |  |
|   |   |  |  |  |  |  |  |  |  |  |  |   |   |  |  |  |  |  |  |  |  |  |  |
|   |   |  |  |  |  |  |  |  |  |  |  |   |   |  |  |  |  |  |  |  |  |  |  |
| พระแม่คงคา | พระแม่คงคา | พระแม่คงคา | พระแม่คงคา | พระแม่คงคา | พระแม่คงคา |   |   | ท้าวศาสตนุ | ท้าวศาสตนุ | ท้าวศาสตนุ | ท้าวศาสตนุ | ท้าวศาสตนุ | ท้าวศาสตนุ |   |   | พระนางสัตยวดี | พระนางสัตยวดี | พระนางสัตยวดี | พระนางสัตยวดี | พระนางสัตยวดี | พระนางสัตยวดี |  |  |
| พระแม่คงคา | พระแม่คงคา | พระแม่คงคา | พระแม่คงคา | พระแม่คงคา | พระแม่คงคา |   |   | ท้าวศาสตนุ | ท้าวศาสตนุ | ท้าวศาสตนุ | ท้าวศาสตนุ | ท้าวศาสตนุ | ท้าวศาสตนุ |   |   | พระนางสัตยวดี | พระนางสัตยวดี | พระนางสัตยวดี | พระนางสัตยวดี | พระนางสัตยวดี | พระนางสัตยวดี |  |  |
|   |   |  |  |  |  |   |   |  |  |  |  |   |   |   |   |   |   |   |   |   |   |  |  |
|   |   |  |  |  |  |   |   |  |  |  |  |   |   |   |   |   |   |   |   |   |   |  |  |
|   |   | ภีษมะ | ภีษมะ | ภีษมะ | ภีษมะ | ภีษมะ | ภีษมะ |  |  | จิตรางคทะ | จิตรางคทะ | จิตรางคทะ | จิตรางคทะ | จิตรางคทะ | จิตรางคทะ |  |  | วิจิตรวีรยะ | วิจิตรวีรยะ | วิจิตรวีรยะ | วิจิตรวีรยะ | วิจิตรวีรยะ | วิจิตรวีรยะ |
|   |   | ภีษมะ | ภีษมะ | ภีษมะ | ภีษมะ | ภีษมะ | ภีษมะ |  |  | จิตรางคทะ | จิตรางคทะ | จิตรางคทะ | จิตรางคทะ | จิตรางคทะ | จิตรางคทะ |  |  | วิจิตรวีรยะ | วิจิตรวีรยะ | วิจิตรวีรยะ | วิจิตรวีรยะ | วิจิตรวีรยะ | วิจิตรวีรยะ |
|   |   |  |  |  |  |  |  |  |  |  |  |  |  |  |  |  |  |  |  |  |  |  |  |
|   |   |  |  |  |  |  |  |  |  |  |  |  |  |  |  |  |  |  |  |  |  |  |  |
แหล่งข้อมูลอื่น

สถานีย่อยโลกวรรณศิลป์
MahabharataOnline.com - Mahabharata Translations, Simple narrations, Stories and Scriptures
etext เก็บถาวร 2010-03-23 ที่ เวย์แบ็กแมชชีน (metrical) เก็บถาวร 2009-05-19 ที่ เวย์แบ็กแมชชีน, entered by Muneo Tokunaga
GRETIL etext เก็บถาวร 2009-07-24 ที่ เวย์แบ็กแมชชีน  (Muneo Tokunaga)
Mahābhārata online เก็บถาวร 2010-11-07 ที่ เวย์แบ็กแมชชีน
The Internet Sacred Text Archive (แสดงเนื้อหาด้วยอักษรเทวนาครีร่วมกับการปริวรรตเป็นอักษรโรมัน)
Clay Sanskrit Library เก็บถาวร 2019-07-07 ที่ เวย์แบ็กแมชชีน
Epics.in
at sacred-texts.com
at bharatadesam.com
Mahabharata and Sindhu- Sarasvathi tradition โดย Subhash kak (pdf)
Ramayana and Mahabharata in Indonesia เก็บถาวร 2008-09-06 ที่ เวย์แบ็กแมชชีน อภิปรายเรื่องมหาภารตะฉบับภาษาอินโดนีเซีย
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  นอร์เวย์  สเปน  ฝรั่งเศส  BnF data  อาร์เจนตินา  เยอรมนี  อิสราเอล  สหรัฐ  สวีเดน  ลัตเวีย  ญี่ปุ่น  นครรัฐวาติกัน 
อื่น ๆ:  มิวสิกเบรนซ์ ผลงาน  IdRef 
แผนผังราชวงกุรุฉบับเรียบเรียงใหม่ แสดงความเกี่ยวโยงกันในลักษณะสามี-ภรรยา, บุตร-ธิดา เป็นหลัก
การแสดงมหาภารตะ
รามลีลา

การแสดงรามลีลาที่ป้อมแดง
รามลีลา (สันสกฤต: रामलीला, อักษรโรมัน: Rāmalīlā) เป็นการแสดงนาฏกรรมที่บอกเล่าเรื่องราวชองพระรามจากรามายณะ หรือจากวรรณกรรมทุติยภูมิที่มีที่มาจากรามายณะ เช่น รามจริตมนัส คำว่ารามลีลานี้มีความหมายกว้าง และสามารถใช้เรียกการแสงนาฏศิลป์เกี่ยวกับพระรามจำนวนมาก ที่จัดแสดงในระหว่างเทศกาลเฉลิมฉลองนวราตรีในประเทศอินเดีย หลังเสร็จการแสดงอันบอกเล่าเรื่องราวของชัยชนะของความดีเหนือความชั่ว รามรีลาจะเฉลิมฉลองจุดสูงสุดในคืนวิชัยทศมิ ที่ซึ่งหุ่นจำลองขนาดใหญ่รูปอสูร เช่น รากษส หรือทศกัณฐ์ นำมาเผาด้วยไฟหรือด้วยพลุ
พระรามเป็นอวตารปางที่เจ็ดของพระวิษณุตามคติศาสนาฮินดูและเป็นตัวละครหลักกลางในรามายณะ มหากาพย์ภาษาสันสกฤตที่ผสมผสานการแสดงนาฏกรรมเข้ากับเนื้อเรื่องที่ขับเคลื่อนด้วยคุณค่าทางจริยธรรม รามลีลาเป็นการดัดแปลงมาจากเรื่องราวในมหากาพย์นี้ รามลีลาส่วนใหญ่ในอินเดียเหนือมีรากฐานมาจากวรรณกรรรมทุติยภูมิที่มีที่มาจากรามายณะอีกที ซึ่งคือ รามจริตมนัส เขียนขึ้นในศตวรรษที่ 16 ด้วยภาษาพื้นถิ่นอวัธ ซึ่งมีความสัมพันธ์ใกล้เคียงกับภาษาฮินดี) โดยตุลสีทาส
รามลีลาได้รับการขึ้นทะเบียนโดยยูเนสโกให้เป็นหนึ่งในมรดกโลกที่จับต้องไม่ได้ของมนุษยชาติในปี 2008 เมืองที่มีความสำคัญทางศาสนาฮินดู เช่น อโยธยา, พาราณสี, วฤนทาวัน, อัลโมรา, สัตนะ และ มธุพานี ล้วนมีรามลีลาที่มีความโดดเด่นและมีชื่อเสียง รามลีลายังแพร่หลายมาเป็นส่วนหนึ่งหรือมีอิทธิพลซึ่งนาฏกรรมในเอเชียตะวันออกเฉียงใต้ โดยเฉพาะในชุมชนฮินดูของบาหลี, พม่า, กัมพูชา และประเทศไทย และหลังการอพยพย้ายถิ่นฐานของชาวอินเดียในศตวรรษที่ 19-20 ไปยังยุโรปและพื้นที่อื่น ๆ ของโลก การเฉลิมฉลองรามลีลาได้แพร่หลายและพบได้ในบริเวณอื่น ๆ ของโลก เช่น สิงคโปร์ มาเลเซีย ตอลดจนฟีจี กายอานา แอฟริกาใต้ สหรัฐ แคนาดา สหราชอาณาจักร เป็นต้น
ยูบอมีร์ ริสต็อฟสกี

| ข้อมูลส่วนตัว |
| --- | --- | --- | --- |
ชื่อเต็ม:  ยูบอมีร์ ริสต็อฟสกี
วันเกิด:   (1969-11-29) 29 พฤศจิกายน ค.ศ. 1969 (54 ปี)
สถานที่เกิด:  กนีน ยูโกสลาเวีย
ตำแหน่ง:  กองกลางตัวรับ
สโมสรเยาวชน
:  วอยวอดีนา
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1992–1993 |  นอวีซาด |  - |  (-) |
| ค.ศ. 1993–1995 |  บอรัตส์ชาชัก |  - |  (-) |
| ค.ศ. 1995–1996 |  อูนีเยาดามาไดรา |  26 |  (0) |
| ค.ศ. 1996–1999 |  ปึนาฟีแยล |  74 |  (3) |
| ค.ศ. 1999–2001 |  นาซียูนัลดามาไดรา |  24 |  (1) |
| ค.ศ. 2001–2002 |  กามาราดึโลบุช |  28 |  (0) |
| ค.ศ. 2002–2003 |  ซันตาครูสเซงซี |  - |  (-) |
| รวม |   |  152 |  (4) |
จัดการทีม
ค.ศ. 2006–2007:  ราดนิชกีซ็อมบอร์
ค.ศ. 2007:  อินจิยา
ค.ศ. 2008:  เวเตร์นิก
ค.ศ. 2009–2010:  โปรเลเทร์นอวีซาด
ค.ศ. 2010–2011:  สปาร์ตักซูบอตีตซา
ค.ศ. 2011:  วอยวอดีนา
ค.ศ. 2011–2012:  นอวีปาซาร์
ค.ศ. 2013:  สเมเดเรวอ
ค.ศ. 2013:  ดอญีสเรม
ค.ศ. 2015:  คาบูสคอร์พ
ค.ศ. 2016:  ขอนแก่น ยูไนเต็ด
ค.ศ. 2017:  บุรีรัมย์ ยูไนเต็ด บี
ค.ศ. 2018:  ราชนาวี
ค.ศ. 2018–2019:  สุโขทัย
2021:  Zlatibor Čajetina
2021–:  Mladost Novi Sad
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ยูบอมีร์ ริสต็อฟสกี (เซอร์เบีย: Љубомир Ристовски; อังกฤษ: Ljubomir Ristovski; 29 พฤศจิกายน ค.ศ. 1969 – ) เป็นทั้งผู้จัดการทีมและอดีตนักฟุตบอลชาวเซอร์เบีย
ผลงานในฐานะนักฟุตบอลระดับอาชีพ

ริสต็อฟสกี ทำหน้าที่ร่วมกับทีมบอรัตส์ชาชัก ในลีกสูงสุดของสหพันธ์สาธารณรัฐยูโกสลาเวีย ก่อนที่จะย้ายไปประเทศโปรตุเกสในช่วงฤดูร้อนปี ค.ศ. 1995 โดยอยู่ที่นั่นจนจบอาชีพของเขา ซึ่งริสต็อฟสกีทำหน้าที่ร่วมกับทีมสโมสรฟุตบอลอูนีเยาดามาไดรา, ปึนาฟีแยล และนาซียูนัลดามาไดรา
ผลงานในฐานะผู้จัดการทีม

หลังจากการทำหน้าที่เป็นนักฟุตบอลในระดับอาชีพ ริสต็อฟสกีได้กลับไปเซอร์เบียและเริ่มต้นอาชีพผู้จัดการทีมของเขากับสโมสรในลีกระดับล่าง หลังจากประสบความสำเร็จอย่างมากกับทีมโปรเลเทร์นอวีซาด ริสต็อฟสกีได้เซ็นสัญญากับสโมสรฟุตบอลสปาร์ตักซูบอตีตซา ของการแข่งเซอร์เบียนซูเปอร์ลีกาในเดือนธันวาคม ค.ศ. 2010 และในเดือนมิถุนายน ค.ศ. 2011 ริสต็อฟสกีได้ย้ายไปเข้าร่วมสังกัดสโมสรฟุตบอลวอยวอดีนา โดยอยู่ที่นั่นเพียงสองเดือนเท่านั้น จากนั้น ในเดือนกันยายน ค.ศ. 2011 ริสต็อฟสกีได้เซ็นสัญญากับสโมสรฟุตบอลนอวีปาซาร์ ก่อนที่จะมีการเปลี่ยนผู้ทำหน้าที่หลังจากนั้นโดยดราก็อลยุบ เบกวาลัตส์
ค.ศ. 2018 ริสต็อฟสกีทำหน้าที่เป็นหัวหน้าผู้ฝึกสอนให้แก่สโมสรฟุตบอลราชนาวี ในศึกไทยลีก ฤดูกาล 2561 ซึ่งในวันที่ 10 มิถุนายนของปีดังกล่าว ทีมของเขาเป็นฝ่ายชนะสโมสรฟุตบอลชลบุรี 3 ประตูต่อ 1 และวันที่ 17 มิถุนายน ทีมของเขาเป็นฝ่ายชนะสโมสรฟุตบอลบางกอกกล๊าส 1 ประตูต่อ 0 ที่ลีโอสเตเดียม รวมถึงในวันที่ 24 มิถุนายน ทีมของเขาเป็นฝ่ายชนะสโมสรฟุตบอลพัทยา ยูไนเต็ด 4 ประตูต่อ 1
มูชือญังกามูชือนา

| --- | --- |
ชื่อเต็ม: มูชือญังกามูชือนา
ก่อตั้ง: ค.ศ. 1982
สนาม:  มูชือนา ประเทศโปแลนด์
ประธาน: กแชกอช แยชุฟสกี
ผู้จัดการ:  บอกดัน แซร์วิญสกี
ลีก: ออร์แลนลีกา
เว็บไซต์: โฮมเพจสโมสร
มูชือญังกามูชือนา (โปแลนด์: Muszynianka Muszyna) เป็นสโมสรวอลเลย์บอลหญิงระดับอาชีพในมูชือนา ก่อตั้งขึ้นในปี ค.ศ. 1982 ทีมนี้เข้าแข่งขันในออร์แลนลีกา
ในการแข่งขันซีอีวีวูแมนส์แชมเปียนส์ลีก ฤดูกาล 2006-07 ทีมได้ตกรอบในรอบแบ่งกลุ่ม
เกียรติประวัติและผลงาน

ชนะเลิศ (1): 2006, 2008, 2009, 2011
รองชนะเลิศ (2): 2010, 2012
อันดับที่ 3 (2): 2013, 2015
ชนะเลิศ (1): 2011
รองชนะเลิศ (3): 2009, 2010, 2014
ชนะเลิศ (1): 2009, 2011
รองชนะเลิศ (2): 2006, 2008
(1) : 2013
นักวอลเลย์บอลในอดีต

มารีออลา เซญิก
อีซาเบลา กอวาลิญสกา
กาบรีแยลา ปอลัญสกา
อักนีแยชกา แบดนาแร็ก
อันนา แวร์บลิญสกา
เปาลีนา ไม
อาแล็กซันดรา ยากีแยวอ
ซานยา ปอปอวิช
ราเชล รูร์ก
แหล่งข้อมูลอื่น

เว็บไซต์ทางการ
รุกขเทวดา

รุกขเทวดาตามคติพม่า
รุกขเทวดา (บาลี: รุกฺขเทวตา) คือเทวดาที่สิงสถิตอยู่ตามไม้ต้น คัมภีร์ธัมมปทัฏฐกถาถือว่ารุกขเทวดาอยู่จำพวกเดียวกับพระภูมิ และเป็นเทวดาในชั้นจาตุมหาราชิกา
ส่วน นางไม้ เป็นผีผู้หญิงที่สิงสถิตตามต้นไม้ใหญ่ ศาสนาพุทธถือว่านางไม้เป็นคนธรรพ์ที่ถือกำเนิดอยู่ภายในต้นไม้ และต่างจากรุกขเทวดาตรงที่ เมื่อต้นไม้ที่สิงสถิตนั้นล้มลง รุกขเทวดาจะย้ายไปอาศัยต้นไม้อื่นต่อ แต่นางไม้ยังคงสถิตในต้นไม้นั้นเรื่อยไปแม้ไม้นั้นจะถูกแปรรูปแล้วก็ตาม
นางไม้ตามความเชื่อของไทย จัดเป็นสตรีสาวสวย ไว้ผมยาวประบ่า ห่มผ้าสไบเฉวียงบ่า นุ่งผ้าจีบงดงาม แต่นางไม้ในความเชื่อของชาวตะวันตก หรือที่เรียกว่า "นิมฟ์" มักจะไม่นุ่งห่มเสื้อผ้าอาภรณ์ อาจจะเป็นในแง่ของผีที่ไม่มีความก้าวหน้าด้านการแต่งตัวเคยแต่งกายอย่างไรก็แต่งเช่นนั้น ไม่สวมเสื้อหรือรองเท้า แต่จะสวมหมวกหรือมงกุฎอยู่เสมอไม่ถอดออก
ราชอาณาจักรโปแลนด์ (ค.ศ. 1385–1569)

สำหรับความหมายอื่น ดูที่ ราชอาณาจักรโปแลนด์
ราชอาณาจักรโปแลนด์ หรือ ราชอาณาจักรโปแลนด์แห่งยากีลโล (โปแลนด์: Królestwo Polskie, อังกฤษ: Kingdom of Poland หรือ Kingdom of Poland of the Jagiellons) เป็นราชอาณาจักรโปแลนด์ที่ก่อตั้งขึ้นเมื่อโยไกลา แกรนด์ดยุคแห่งลิทัวเนียขึ้นครองราชบัลลังก์โปแลนด์ในปี ค.ศ. 1385 พระราชบัญญัติสหภาพเครโวรวมราชอาณาจักรโปแลนด์เดิมและแกรนด์ดัชชีลิทัวเนียภายใต้การปกครองของพระมหากษัตริย์องค์เดียวกัน การรวมตัวเป็นสหราชอาณาจักรได้รับการยืนยันอีกครั้งในพระราชบัญญัติสหภาพลูบลินในปี ค.ศ. 1569 ที่ไม่นานนักก็ตามด้วยการสิ้นสุดการครองราชบัลลังก์โปแลนด์โดยราชวงศ์ยากีลโล (Jagiellon dynasty) ที่ดำเนินมาราวสองร้อยปี และราชวงศ์เจดิมินิด (Gediminids dynasty) ผู้ครองลิทัวเนียมาราวสี่ร้อยปี
ดูเพิ่ม

ประวัติศาสตร์โปแลนด์
ระเบียงกรตารปุระ

ระเบียงกรตารปุระ มุ่งหน้าเข้าประเทศปากีสถาน จากฝั่งประเทศอินเดีย
คุรุทวาราทรพารสาหิบ กรตารปุระ ที่มาของโครงการก่อสร้างระเบียงกรตารปุระ
ระเบียงกรตารปุระ (อังกฤษ: Kartarpur Corridor; ปัญจาบ: ਕਰਤਾਰਪੁਰ ਲਾਂਘਾ (อักษรคุรมุขี), کرتارپور لانگھا (อักษรชาห์มุขี), อักษรโรมัน: kartārpur lāṅghā; อูรดู: کرتارپور راہداری, อักษรโรมัน: kartárpúr ráhdári) เป็นระเบียงพรมแดนบนพรมแดนระหว่างประเทศอินเดียและประเทศปากีสถาน เพื่อเชื่อมต่อศาสนสถานของซิกข์ เดรา บาบา นานัก สาหิบในรัฐปัญจาบของอินเดีย กับ คุรุทวาราทรพารสาหิบ กรตารปุระในแคว้นปัญจาบของปากีสถานเข้าด้วยกัน ระเบียงนี้มีเป้าหมายให้ศาสนิกชนซิกข์จากฝั่งอินเดียสามารถเดินทางไปทรพารสาหิบ กรตารปุระ ซึ่งเป็นสถานที่แสวงบุญสำคัญแห่งหนึ่งของศาสนาซิกข์ ตั้งอยู่ 4.7 กิโลเมตรจากพรมแดนปากีสถาน-อินเดีย โดยไม่ต้องใช้วีซ่า
มีการวางศิลาฤกษ์ของกรตารปุระในฝั่งอินเดียขึ้นในวันที่ 26 พฤศจิกายน 2018 ตามด้วยในฝั่งปากีสถานในอีกสองวันถัดมา ระเบียงนี้วางแผนไว้ว่าจะสร้างให้เสร็จก่อนการครบรอบ 550 ปีชาตกาลของคุรุนานักเทพ ในเดือนพฤศจิกายน 2019
อิมราน ข่าน นายกรัฐมนตรีแห่งปากีสถานเปรียบเปรยการตัดสินใจสร้างระเบียงนี้กับการล่มสลายของกำแพงเบอร์ลิน ด้วยว่าโครงการนี้จะช่วยลดความตึงเครียดระหว่างปากีสถานและอินเดียลงได้ อย่างไรก็ตาม ประธานกองทัพอินเดีย พิปิน รวัต ระบุว่าโครงการนี้ควรมองในลักษณะโดดเดี่ยว และไม่ได้เกี่ยวกับอะไรเลย นอกจากนี้ยังเสริมส่าเป็นการตัดสินใจที่เกิดผลฝ่ายเดียว (unilateralism)
ก่อนหน้าการสร้างระเบียงนี้ ผู้แสวงบุญต้องเดินทางโดยรถบัสโดยสารไปยังลาฮอร์ และจึงจ่อรถเข้าไปยังกรตารปุระ รวมระยะทาง 125 กิโลเมตร ทั้ง ๆ ที่ผู้คนสามารถเห็นอาคารของคุรุทวาราทรพารสาหิบ กรตารปุระ ในปากีสถาน ได้จากฝั่งพรมแดนของอินเดีย ในปัจจุบันมีเพียงจุดชมวิวยกระดับในฝั่งอินเดีย ริมพรมแดน ที่ผู้คนสามารถมองผ่านกล้องส่องทางไกลเพื่อชมความศักดิ์สิทธิ์ของทรพารสาหิบ กรตารปุระ ได้
อ่านเพิ่ม

Jha, Prem Shankar (1996), Kashmir, 1947: Rival Versions of History, Oxford University Press, ISBN 978-0-19-563766-3
แหล่งข้อมูลอื่น

Kartarpur Corridor, website set up by Founder of Kartarpur Corridor B S Goraya
Kartarpur Corridor at Evacuee Trust Property Board (Government of Pakistan)
Pakistan government online Pilgrim Tourists Visa
prakashpurb550.mha.gov.in, Indian government web portal for registration (Bureau of Immigration, Ministry of Home Affairs, Government of India)
พระโพธิสัตว์

พระปรัชญาปารมิตา ชวา ศิลปะศรีวิชัย
พระอวโลกิเตศวรโพธิสัตว์ ศิลปะขอม
วัดโทได
พระโพธิสัตว์ (สันสกฤต: बोधिसत्त्व bodhisattva; บาลี: बोधिसत्त bodhisatta) หมายถึง ผู้ที่จะได้ตรัสรู้เป็นพระพุทธเจ้า คำว่า "โพธิสัตว์" แปลว่า ผู้ข้องอยู่ในพระโพธิญาณ
ทั้งฝ่ายเถรวาทและมหายานเชื่อว่ามีพระโพธิสัตว์เป็นจำนวนมาก แต่รายละเอียดความเชื่อแตกต่างกันไป
คำศัพท์

พระโพธิสัตว์ มีภาษาต่าง ๆ มีดังนี้
สันสกฤต = โพธิสตฺตฺว (बोधिसत्त्व)
บาลี =  โพธิสตฺต
ภาษาจีน = 菩萨 (ผูซ่า) ซึ่งย่อจากทับศัพท์ 菩提薩埵 (ผูถีซ่าตั่ว)
ญี่ปุ่น = 菩薩 (bosatsu)
เกาหลี = 보살 (bosal โพซัล/-โบซัล)
ทิเบต = changchub sempa (byang-chub sems-dpa')
เวียดนาม = Bồ Tát โบ่ต๊าด
อักษรโรมัน โดยทั่วไป สะกด "Bodhisattva"
การสร้างบารมี > บารมี 30 ทัศ

บารมี หมายถึง การกระทำที่ประเสริฐ การกระทำที่ประกอบด้วยกุศลเจตนาคุณงามความดีที่ควรกระทำ คุณงามความดีที่ได้บำเพ็ญมา คุณสมบัติที่ทำให้ยิ่งใหญ่ เป็นธรรมส่วนหนึ่งที่สำคัญ ซึ่งช่วย
เหลือเกื้อกูลให้ผู้ปฏิบัติได้ถึงซึ่งโพธิญาณ
บารมีที่พระโพธิสัตว์บำเพ็ญ คือ
1. ทานบารมี  หมายถึง การสละออก  การให้ต่างๆ โดยมีเจตนาช่วยเหลือผู้อื่นเป็นสำคัญ
2. ศีลบารมี  หมายถึง  การรักษาศีลให้เป็นปกติ  หากเป็นฆราวาสหมายถึงการถือศีล 5  หากเป็นนักบวชคือการถือศีล 8 ขึ้นไป
3. เนกขัมมะบารมี  หมายถึง การออกบวช หากฆราวาสถือศีล 8 ก็นับเป็นเนกขัมบารมีได้เช่นกัน  เพราะเป็นการกระทำเพื่อเว้นจากกามสุข
4. ปัญญาบารมี หมายถึง การกระทำเพื่อเพิ่มพูนปัญญา ปัญญาแบ่งออกเป็นปัญญาทางโลกและทางธรรม  เนื่องจากพระโพธิสัตว์จะตรัสรู้เป็นพระพุทธเจ้าในอนาคตตกาล  จึงต้องมีปัญญาความรู้มาก  เพื่อจะได้สั่งสอนสัตว์ให้พ้นจากทุกข์ได้  การเรียนของพระโพธิสัตว์จึงต้องเรียนมากกว่าผู้อื่น
5. วิริยะบารมี  หมายถึง  การกระทำที่ใช้ความเพียรเป็นที่ตั้ง การมีวิริยะอาจไม่ได้หมายถึงการเพียรจนกระทั่งตัวตายในครั้งเดียว แต่หมายถึงมีความพยายามทำอยู่เรื่อยๆ ทำไปทีละน้อยตามกำลังจนกว่าจะสำเร็จ
สัมมัปปธานหรือความเพียรที่ถูกต้อง มี 4 อย่างคือ
6. ขันติบารมี  หมายถึง  การอดทนอดกลั้นต่อสิ่งต่างๆ
7. สัจจะบารมี หมายถึง  การรักษาคำพูด ไม่กลับกลอก แม้ว่าจะต้องสละบางสิ่งเพื่อรักษาคำพูดไว้
8. อธิษฐานบารมี หมายถึง การตั้งมั่นในความปรารถนา ตั้งจิตมั่นต่อคำอธิษฐาน
9. เมตตาบารมี  หมายถึง การมีความปรารถดี  มีความรักต่อสัตว์ทั้งหลายในโลกอย่างเท่าเทียม  ประดุจมารดารักบุตร เมตตาแตกต่างจากราคะตรงที่ ราคะอาจรักเฉพาะตัวหรือพวกพ้อง แต่เมตตาเป็นรักที่ไม่แบ่งแยก
10. อุเบกขาบารมี  หมายถึง  การวางเฉย  มีใจเป็นกลาง  การปล่อยวางในสิ่งที่ผิดพลาด  ในสิ่งที่แก้ไขไม่ได้ วางเฉยในความทุกข์ของตน และสัตว์ที่ช่วยไม่ได้  เนื่องจากมีปัญญาเห็นว่าสัตว์ทั้งหลายย่อมเป็นไปตามกรรมของตน  ไม่มีใครได้รับความยากลำบากโดยไม่มีเหตุปัจจัย  ล้วนแล้วแต่เป็นกรรมที่เคยทำมาทั้งสิ้น
ซึ่งในแต่ละบารมีนั้นแบ่งย่อยเป็น 3 ขั้น  ได้แก่
บารมีขั้นต้น  คือ  เนื่องด้วยวัตถุ  และทรัพย์นอกกาย  เช่น การสละทรัพย์ช่วยผู้อื่น จัดเป็น ทานบารมี, รักษาศีลแม้ว่าจะต้องสูญเสียทรัพย์สินเงินทอง จัดเป็น ศีลบารมี, หรือ ยอมถือบวชโดยไม่อาลัยในทรัพย์สิน  จัดเป็น เนกขัมบารมี  เป็นต้น
บารมีขั้นกลางหรืออุปบารมี  คือ  เนื่องด้วยเลือดเนื้อ อวัยวะ  เช่น การสละเลือดเนื้ออวัยวะแก่ผู้อื่น จัดเป็น ทานอุปบารมี, การใช้ปัญญารักษาอวัยวะเลือดเนื้อของผู้อื่น จัดเป็น ปัญญาอุปบารมี ,การมีความเพียรจนไม่อาลัยในเลือดเนื้อหรืออวัยวะ จัดเป็น วิริยะอุปบารมี, มีเมตตาต่อผู้ที่จะมาทำร้ายเลือดเนื้ออวัยวะของตน จัดเป็น เมตตาอุปบารมี, หรือ มีความอดทนอดกลั้นต่อผู้ที่จะมาทำลายอวัยวะของตน จัดเป็น ขันติอุปบารมี เป็นต้น
บารมีขั้นสูงสุดหรือปรมัตถบารมี  คือ  เนื้องด้วยชีวิต  เช่น  การสละชีวิตเป็นทานแก่ผู้อื่น จัดเป็น ทานปรมัตถบารมี , ยอมสละแม้ชีวิตเพื่อจะรักษาคำพูด  จัดเป็น สัจจปรมัตถบารมี, ตั้งจิตไม่หวั่นไหวต่อคำอธิษฐานแม้จะต้องเสียชีวิต  จัดเป็น อธิษฐานปรมัตถบารมี, หรือ วางเฉยต่อผู้ที่จะมาทำร้ายชีวิตของตน จัดเป็น อุเบกขาปรมัตถบารมี เป็นต้น
ดังนั้น  จึงรวมเป็นบารมี 30 ทัศ
คุณสมบัติและอัธยาศัยของพระโพธิสัตว์ > อานิสงส์ของการเป็นพระนิยตโพธิสัตว์

คัมภีร์วิสุทธชนวิลาสินี กล่าวว่าพระนิยตโพธิสัตว์ (ผู้ได้รับพุทธพยากรณ์แล้ว) จะได้อานิสงส์ 18 อย่างอยู่ตลอดจนได้ตรัสรู้เป็นพระพุทธเจ้า ได้แก่
ไม่ตาบอด หูหนวก มาแต่กำเนิด
ไม่เป็นคนบ้า
ไม่เป็นคนใบ้
ไม่เป็นคนง่อยเปลี้ย ไม่เกิดในมิลักขประเทศคือประเทศป่าเถื่อน
ไม่เกิดในท้องนางทาส (ไม่เป็นทาสในเรือนเบี้ย)
ไม่เป็นนิยตมิจฉาทิฐิ
ไม่เปลี่ยนแปลงเพศ
ไม่ทำอนันตริยกรรม
ไม่เป็นโรคเรื้อน
ไม่เป็นเดรัจฉานที่มีกายเล็กกว่านกกระจาบ และไม่โตกว่าช้าง
ไม่เกิดเป็นขุปปิปาสิกเปรตและนิชฌานตัณหิกเปรต
ไม่เกิดเป็นกาลกัญชิกาสูร
ไม่เกิดในอเวจีนรก
ไม่เกิดในโลกันตริกนรก
ไม่เกิดเป็นมาร
ไม่เกิดในอสัญญสัตตาภูมิ
ไม่เกิดในสุทธาวาสภูมิ
ไม่เกิดในอรูปภูมิและไม่เกิดในจักรวาลอื่น
อานิสงส์พิเศษอีกอย่างหนึ่งของนิยตโพธิสัตว์ คือ การทำอธิมุตตกาลกริยา  คือเมื่อท่านเกิดเป็นเทวดาหรือพระพรหม เกิดความเบื่อหน่าย ในการเสวยสุขนั้น ปรารถนาที่จะสร้างบารมีในโลกมนุษย์ ท่านก็สามารถทำการอธิมุตต  คืออธิษฐานให้จุติ (ตายจากการเป็นเทพ) มาเกิดเป็นมนุษย์ได้ทันที ได้โดยง่าย  ซึ่งเหล่าเทพเทวดาอื่นๆ ไม่สามารถทำอย่างนี้ได้
คุณสมบัติและอัธยาศัยของพระโพธิสัตว์ > ธรรมสโมธาน 8 ประการ

สำหรับพระโพธิสัตว์ ที่เป็น อนิยตโพธิสัตว์ แต่สร้างบารมี 30 ทัศ และมีธรรมสโมธาน 8 ประการสมบูรณ์แล้ว  ได้รับพุทธพยากรณ์เป็นครั้งแรกเฉพาะพระพักตร์พุทธเจ้า โดยจะได้รับพุทธพยากรณ์โดยนัยว่า จะได้ตรัสรู้เป็นพระพุทธเจ้าพระองค์นั้น ทรงนามว่าอย่างนั้น ในกัปอันเป็นอนาคตที่เท่านั้น  และก็จะกลายเป็น นิยตโพธิสัตว์ ทันที คือเป็นพระโพธิสัตว์ที่เที่ยงแท้ ที่จะได้ตรัสรู้เป็นพระพุทธเจ้าอย่างแน่นอน ธรรมสโมธาน 8 ประการคือ
ได้เกิดเป็นมนุษย์
เป็นบุรุษเพศ
มีอุปนิสสัยปัจจัยแห่งพระอรหันต์รุ่งเรืองอยู่ในขันธสันดาน (ถ้าเกิดเปลี่ยนใจก็จะเป็นพระอรหันต์ทันที)
ต้องพบพระพุทธเจ้าขณะมีพระชนม์ชีพอยู่ และได้สร้างกองบุญกุศลต่อหน้าพระพักตร์
ต้องเป็นบรรพชิต หรือต้องเป็น โยคี  ฤๅษี ดาบส หรือปริพาชกในศาสนาหรือลัทธิกรรมวาทีหรือกิริยาวาที ที่เชื่อว่า บุญมี บาปมี  ทำบุญได้บุญ ทำบาปได้บาป ต้องไม่เป็นคฤหัสถ์ผู้ครองเรือน
ต้องมีอภิญญาและฌานสมาบัติ อันเชี่ยวชาญ
เคยให้ชีวิตของตนเป็นทาน เพื่อสัมโพธิญาณมาก่อนในอดีตชาติ
ต้องมี ฉันทะ คือมีความรักความพอใจในพุทธภูมิเป็นกำลัง
กล่าวถึงพุทธภูมิธรรมของนิยตโพธิสัตว์ ในการเพิ่มพูนบารมีให้มากยิ่งขึ้น มีน้ำใจประกอบไปด้วย พุทธภูมิธรรม 4 ประการ คือ
อุสสาโห     คือประกอบไปด้วยพระอุตสาหะ มีความเพียรอันสลักติดแน่นในจิตใจอย่างมั่นคง
อุมัตโต      คือประกอบด้วยปัญญา มีปัญญาเชียวชาญเฉียบคม
อวัตถานัง    คือมีพระทัยอธิษฐานอันมั่นคง มิได้หวั่นไหวคลอนแคลน
หิตจริยา     คือประกอบไปด้วยพระเมตตา เจริญจิตอยู่ด้วยพรหมวิหารเป็นปกติ
อัธยาศัย   ที่ทำให้พระโพธิญานของนิยตโพธิสัตว์แก่กล้ายิ่งขึ้น มี 6 ประการ
เนกขัม    พอใจในการรักษาศีล การบวช หรือบรรพชา
วิเวก      พอใจอยู่ในที่สงบ
อโลภ     พอใจในการบริจาคทาน
อโทส     พอใจในความไม่โกรธ เจริญเมตตา
อโมห     พอใจในการพิจารณาคุณและโทษ เจริญปัญญา
นิพพาน    พอใจที่ยกตนออกจากภพ ไม่ยินดีในการเวียนว่ายตายเกิด ประสงค์นิพพานเป็นอย่างยิ่ง
คุณสมบัติและอัธยาศัยของพระโพธิสัตว์ > จริยธรรม 10 ประการ

จริยธรรม 10 ประการของพระโพธิสัตว์ ประกอบด้วย
พระโพธิสัตว์ ไม่ปรารถนาเลยว่า ร่างกายจะไม่มีโรคภัยไข้เจ็บ
พระโพธิสัตว์ ครองชีพโดยไม่ปรารถนาว่าจะไม่มีภัยอันตราย
พระโพธิสัตว์ ไม่ปรารถนาเลยว่า จะไม่มีอุปสรรคในการชำระจิตใจให้บริสุทธิ์
พระโพธิสัตว์ ไม่ปรารถนาเลยว่า จะไม่มีมารขัดขวางการปฏิบัติภารกิจ
พระโพธิสัตว์ ถือว่าทำงานให้นานที่สุด โดยไม่ปรารถนาจะให้สำเร็จผลเร็ว
พระโพธิสัตว์ คบเพื่อน โดยไม่ปรารถนาจะได้รับผลประโยชน์จากเพื่อน
พระโพธิสัตว์ ไม่ปรารถนาว่า จะให้คนอื่นต้องตามใจตนเองเสมอไปทุกอย่าง
พระโพธิสัตว์ ทำความดีกับคนอื่น โดยไม่ปรารถนาสิ่งตอบแทน
พระโพธิสัตว์ เห็นลาภแล้ว ไม่ปรารถนาว่าจะได้รับ
พระโพธิสัตว์ เมื่อถูกใส่ร้ายป้ายสี ติเตียนนินทาแล้ว ไม่ปรารถนาที่จะตอบโต้